Els usuaris de Serveis Socials es tindran en compte per a la selecció de personal del futur Pla d'Ocupació
08 de març 2016

La delegada, Mónica Caparrós, ha informat que els usuaris del departament municipal de Serveis Socials es tindran en compte per a la selecció del personal que formarà part del futur Pla d'Ocupació que es realitzarà amb part del superàvit resultat de la liquidació del pressupost prorrogat de l'exercici 2015. 

Caparrós ha assenyalat: **“D'aquesta forma, les persones que reben ajudes passaran a cobrar un salari i, amb açò, es dignifiquen, cotitzen i se'ls obri un horitzó laboral”.** La delegada també ha destacat que l'objectiu de l'Ajuntament de Sagunt és que amb la generació d'ocupació s'aconseguisca que els usuaris cada vegada necessiten menys ajudes socials i que l'import de les subvencions es puga destinar a labors tan fonamentals com la prevenció, la integració i l'educació.

A més, des del Consistori s’intentarà que els tallers d'ocupació es gestionen en col·laboració amb el departament de Serveis Socials amb la finalitat de centrar-los en activitats que tinguen un major futur laboral, per exemple l'assistència a persones majors o amb discapacitat.

*   [](http://www.facebook.com/sharer.php?u=https://aytosagunto.es/va/actualitat/els-usuaris-de-serveis-socials-es-tindran-en-compte-per-a-la-seleccio-de-personal-del-futur-pla-d-ocupacio/ "Facebook")
*   [](http://twitter.com/share?url=https://aytosagunto.es/va/actualitat/els-usuaris-de-serveis-socials-es-tindran-en-compte-per-a-la-seleccio-de-personal-del-futur-pla-d-ocupacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-usuaris-de-serveis-socials-es-tindran-en-compte-per-a-la-seleccio-de-personal-del-futur-pla-d-ocupacio/ "Linked In")
*   [](mailto:?body=https://aytosagunto.es/va/actualitat/els-usuaris-de-serveis-socials-es-tindran-en-compte-per-a-la-seleccio-de-personal-del-futur-pla-d-ocupacio/)